钦定古今图书集成/明伦汇编/官常典/第618卷 > 周源
## 钦定古今图书集成/明伦汇编/官常典/第618卷 > 周源

按《武昌府志》：“源字本清。由乡举拜御史，独持风裁。理
河南军政，按贵州，奏增乡举额。发金铎之奸，人称神
明。赈饥顺天，活军民以万计。出为扬州守，屡辨冤诬。
寻丁内艰，补广信。时有王给事刘泉使之谳连，及万
馀人，源会勘，剖决如流，略无疑滞。又以宽厚存心，其
善折狱得事情，往往如此。迁广西参政，致仕归。”